Birkenes kirke

Birkenes kirke er en korskirke fra 1858 på Birkeneset ved Birkeland i Birkenes kommune, Agder fylke. Den ble vigslet av biskop Jacob von der Lippe 1. desember 1858.

Byggingen skjedde i Andreas Solbergs ordførertid. Han var også nestleder i byggekomiteen. Byggverket er i tømmer i en bysantisk/romantisk stil og har 760 plasser. Kirken er bygd på samme sted som Birkenes gamle kirke, av byggmester Mikkel Mortensen. Altertavlen er fra 1908 (50-årsjubileum)  og er malt av Lars Osa. Den viser «Kristi oppstandelse», malt som en kopi av Carl Blochs altertavle i Jakobskirken i København. Der står det et krusifiks foran alteret, og i 2005 fikk man et tilsvarende krusifiks i Birkenes kirke.Amerika-gave til Birkenes kirke

Kirken ble renovert i forbindelse med 100-årsjubileet i 1958. Til 150-årsjubileet i 2008 ble to vinduer som hadde vært tildekket i kirkens kor, åpnet. I vinduene ble det montert glasskunst laget av Barbro Raen Thomassen. Motivene er en madonnalilje og en bjørkekvist og er inspirert fra altertavlens liljer og fra navnet som har gitt opphav til kommunen.Cathrine Sordal: Særegen glasskunst Artikkel i Fædrelandsvennen kultur 5. desember 2008 side 6.

 Referanser 

 Litteratur 





 Eksterne lenker 


 Agderkultur om Birkenes kirke
 Birkenes kirkelige fellesråd

Kategori:Kirker i Birkenes
Kategori:Kirker i Vest-Nedenes prosti
Kategori:Christian H. Grosch
Kategori:Kulturminner i Birkenes
Kategori:Norske kirker fra 1858
Kategori:Korskirker i Norge